Engalaxe do Apollo XI.
O **Apollo 11** foi unha misión espacial tripulada dos Estados Unidos cuxo obxectivo foi lograr que un ser humano camiñase na superficie da Lúa. A misión enviouse ao espazo o 16 de xullo de 1969, aluando o 20 de xullo dese mesmo ano e ao día seguinte logrou que 2 astronautas (Armstrong e Aldrin) camiñasen sobre a superficie lunar. O Apollo 11 foi impulsado por un foguete Saturno V desde a plataforma LC 39A e lanzado ás 13:32 UTC do complexo de cabo Kennedy, en Florida (Estados Unidos). Oficialmente coñeceuse á misión como AS-506. A misión está considerada como un dos momentos máis significativos da historia da Humanidade e a Tecnoloxía.

Tripulación
-----------

A tripulación do Apollo 11 estaba composta polo comandante da misión Neil A. Armstrong, de 38 anos; Edwin E. Aldrin Jr. de 39 anos e piloto do LEM, alcumado *Buzz*; e Michael Collins, de 38 anos e piloto do módulo de mando.

Tecnoloxía de transmisión
-------------------------

A retransmisión de imaxes dende a superficie da Lúa representou un reto técnico que había que lle sumar ó envío dos sinais de control e coordinación a e dende a Lúa e a e dende o módulo en órbita. Para logralo, necesitouse dende o deseño de novas cámaras para o módulo no chan, a cargo de Westinghouse, e para o módulo en órbita, a cargo de RCA Corporation, para resistir as condicións da viaxe, a máis de reconverter o sinal dende 320 liñas e 10 imaxes por segundo (frames per second, FPS) a 525 e 30 FPS da televisión comercial daquela.

Outros detalles
---------------

A denominación das naves, privilexio do comandante, foi *Eagle* para o módulo lunar e *Columbia* para o módulo de mando.

O comandante Neil Armstrong foi o primeiro ser humano que pisou a superficie da Lúa, o 20 de xullo de 1969 ás 2:56 (hora internacional UTC) ao sur do Mar da Tranquilidade (*Mare Tranquillitatis*), seis horas e media despois de aluar. Este fito histórico retransmitiuse a todo o planeta desde as instalacións do Observatorio Parkes (Australia). Inicialmente o paseo lunar ía ser retransmitido a partir do sinal que chegase á estación de seguimento de Goldstone (California, Estados Unidos), pertencente á Rede do Espazo Profundo, pero ante a mala recepción do sinal optouse por utilizar o sinal da estación Honeysuckle Creek, próxima a Camberra (Australia). Esta retransmitiu os primeiros minutos do paseo lunar, tralos cales o sinal do observatorio Parkes foi utilizado de novo durante o resto do paseo lunar. As instalacións do MDSCC en Robledo de Chavela (Madrid, España) tamén pertencentes á Rede do Espazo Profundo, serviron de apoio durante toda a viaxe de ida e volta.

O 24 de xullo, os tres astronautas lograron unha perfecta amaraxe en augas do Océano Pacífico, pondo fin á misión.

Notas
-----

1. ↑  Pastor, Javier (2020-12-18). "Para el hombre llegar a la Luna fue una verdadera proeza, pero retransmitir aquello fue también un desafío técnico brutal". *Xataka* (en castelán). Consultado o 2020-12-19.
2. ↑  "Apollo 11 TV". *www.honeysucklecreek.net* (en inglés). Arquivado dende o orixinal o 05 de marzo de 2017. Consultado o 24 de decembro de 2016.
3. ↑  "On Eagle's Wings: The Story of the Parkes Apollo 11 Support". *www.parkes.atnf.csiro.au* (en inglés). Arquivado dende o orixinal o 12 de xuño de 2007. Consultado o 24 de decembro de 2016.
4. ↑  «La Revista: El hombre que pisó la Luna: Cuatro españoles en el Apolo XI», *El Mundo*, 31 de xaneiro de 2000
5. ↑  «Sen as vitais comunicacións mantidas entre o Apollo 11 e a estación madrileña de Robledo de Chavela, a nosa aluaxe non sería posible», afirmación de Neil Armstrong en Campos, A. «Reportaje: Excursiones: Ascensión a la Almenara: "La primera piedra"», *El País*, 24 de febreiro de 1995.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Apollo 11*** |

### Outros artigos

* Proxecto Apollo

|  |  |
| --- | --- |
| Control de autoridades | 
* Wd: Q43653
* BNF: 12510596r
* EBID: ID
* GND: 4356607-8
* WorldCat
* LCCN: n79129542
* NSSDC ID: 1969-059A
* SCN: 04039
* SNAC: w69p85sx

 |

---

|  |  |
| --- | --- |
| Este artigo tan só é un bosquexo |  *Este artigo sobre astronomía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---